
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 267 


24 Μαρτίου 2003 


ΑΠΟΦΑΣΕΙΣ 

Αριθ. 1004467/443/Β0010 

Καθορισμός ορίων αιγιαλού παραλίας, στην περιοχή Δη¬ 
μοτικού Διαμερίσματος ΤΡΑΧΗΛΑΣ Δήμου Λεύκτρου 
Ν. Μεσσηνίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α'/ 

19.12.2001) «Περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/55 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν σή¬ 
μερα μετά Ν.Δ. 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ. 347/1986, Ν. 2026/1992 
και Π.Δ. 97/1993. 

4. Τις διατάξεις του άρθρου 19παράγρ.5 Ν. 2344/1995, 
του άρθρου 52 παρ.6 Ν. 2218/1994, του άρθρου 4 παρ.7 
του Ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου Μπαρ.2 του Ν. 2399/1996 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ.2 του άρ¬ 
θρου 1 και της παρ.6 του ιδίου άρθρου του Ν. 2503/97 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α'), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης σύμφωνα με το οποίο οι αρμοδιότητες του Γενι¬ 
κού Γραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 1.9.1997 
στον Υπουργό Οικονομικών. 


7. Την 1100383/1330/Α0006/31.10.2001 (ΦΕΚ 1485 τ.Β'/ 

31.10.2001) κοινή απόφαση των Πρωθυπουργού και 
Υπουργού Οικονομικών, περί ανάθεσης αρμοδιοτήτων 
του Υπουργού Οικονομικών στους Υφυπουργούς». 

8. Την 1115093/1378/Α0006/17.12.2001 (ΦΕΚ 1720 τ.Β'/ 

21.12.2001) απόφαση του Υφυπουργού Οικονομικών, πε¬ 
ρί μεταβίβασης αρμοδιοτήτων του Υφυπουργού Οικονο¬ 
μικών στο Γ ενικό Γ ραμματέα, στους Γ ενικούς Διευθυντές 
κλπ. του Υπουργείου Οικονομικών, όπως αυτή τροποποι¬ 
ήθηκε με την 1041136/468/Α0006/18.5.2002 (ΦΕΚ 633/ 
22.5.2002 τ.Β') Απόφαση του Υφυπουργού Οικονομίας 
και Οικονομικών. 

9. Την από 11.9.2002 Έκθεση της Επιτροπής καθορι¬ 
σμού των ορίων αιγιαλού παραλίας στην περιοχή Δημοτι¬ 
κού Διαμερίσματος ΤΡΑΧΗΛΑΣ Δήμου Λεύκτρου Ν.Μεσ¬ 
σηνίας, και το από Φεβρουάριο 2002 τοπογραφικό διά¬ 
γραμμα, κλίμακας 1:500 το οποίο έχει συνταχθεί από τον 
Τοπογράφο Μηχανικό Δημήτριο Σωτηρόπουλο, σε (2) πι¬ 
νακίδες και ελέγχθηκε για την ακρίβεια της αποτύπωσης 
ο Τοπογράφος Μηχανικός της Κτηματικής Υπηρεσίας Ν. 
Μεσσηνίας Στεφ. Βλάχος στις 14.3.2002 και θεωρήθηκε ο 
Προϊστάμενος της Κτηματικής Υπηρεσίας Μεσσηνίας 
Γεώργιος Ηλιόπουλος στις 15.3.2002. 

10. Το 544.5/691 /02/ΣΧ1372/13.11.2002 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 11.9.2002 έκθεση της κατά το 
άρθρο 3 του Ν. 2971/2001 Αρμοδίας Επιτροπής περί χά¬ 
ραξης των ορίων αιγιαλού παραλίας, στην περιοχή Δημο¬ 
τικού Διαμερίσματος ΤΡΑΧΗΛΑΣ Δήμου Λεύκτρου Ν. 
Μεσσηνίας, καθώς επίσης και το από Φεβρουάριο 2002 
τοπογραφικό διάγραμμα, το οποίο έχει συνταχθεί από τον 
Τοπογράφο Μηχανικό Δημήτριο Σωτηρόπουλο, σε (2) πι¬ 
νακίδες και ελέγχθηκε ως προς την ακρίβεια της αποτύ¬ 
πωσης στις 14.3.2002 από τον Στέφανο Βλάχο Τοπογρά¬ 
φο Μηχανικό της Κτηματικής Υπηρεσίας Ν. Μεσσηνίας 
και θεωρήθηκε στις 15.3.2002 από τον Προϊστάμενο της 
Κτηματικής Υπηρεσίας Ν. Μεσσηνίας. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή με στοιχεία Α1, Α2, Α3.Α10. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Π1, Π2, Π3.ΠΙΟ. 

Αποφαίνεται ότι δεν υφίσταται παλαιός αιγιαλός. 

Η ζώνη παραλίας έχει πλάτος 10 μέτρων. 

Η παρούσα απόφαση μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Αθήνα, 17 Φεβρουάριου 2003 

Με εντολή Υφυπουργού 
Ο Γενικός Διευθυντής Δημ. Περιουσίας 
καιΕθν. Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
στην περιοχή Δημοτικού Διαμερίσματος Τραχήλας 

Δήμου Λεύκτρου Νομού Μεσσηνίας, προ ιδιοκτησίας 
των Αθανασίου και Μαρίας Τζώκα. 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό ορίων αιγιαλού και παραλίας, συ- 
γκροτηθείσα δυνάμει της αποφάσεως υπ’αριθμ. Πρωτ. 
1611/2.4.2002του Προϊσταμένου της Οικονομικής Επιθε¬ 
ώρησης της Περιφέρειας Πελοποννήσου και αποτελού- 
μενη από τους: 

1. Ηλιόπουλο Γεώργιο, Φοροτεχνικό ΠΕ/Α', Προϊστάμε¬ 
νο της Κτηματικής Υπηρεσίας Ν. Μεσσηνίας. 

2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Ξυνό Νικόλαο, Πλωτάρχη Λ.Σ., αναπληρωτή Λιμενά¬ 
ρχη Καλαμάτας, επειδή κωλύεται ο Λιμενάρχης. 

4. Αγρίου Σταυρούλα, Πολιτικό Μηχανικό, Διευθύντρια 
της Δ/νσεως ΠΕ.ΧΩ.ΠΟ. της Νομαρχιακής Αυτοδιοίκη¬ 
σης Μεσσηνίας. 

5. Αθανασούλη Ιωάννη, Πολιτικό Μηχανικό, αναπληρω¬ 
τή Διευθυντή της Διευθύνσεως ΠΕ.ΧΩ. Περιφέρειας 
Πελοποννήσου, επειδή κωλύεται ο Διευθυντής. 

Συνήλθε σήμερα, 11 Σεπτεμβρίου 2002, ημέρα Τετάρ¬ 
τη, στα Γραφεία της Κτηματικής Υπηρεσίας Ν. Μεσση¬ 
νίας, με σκοπό τον καθορισμό των ορίων αιγιαλού και πα¬ 
ραλίας στην περιοχή του θέματος. 

Αφού έλαβε υπόψη. 

α) Τις διατάξεις του Ν. 2971/2002 περί αιγιαλού και πα¬ 
ραλίας. 

β) Το από Φεβρουάριου έτους 2002 τοπογραφικό διά¬ 
γραμμα, το οποίο συνέταξε ο Τοπογράφος Μηχανικός 
Δημήτριος Σωτηρόπουλος, ήλεγξε ο Τοπογράφος Μηχα¬ 
νικός της Κτηματικής Υπηρεσίας Νομού Μεσσηνίας Γεώ¬ 


ργιος Στεφ. Βλάχος μετά από αυτοψία την οποία διενήρ- 
γησετην 14.3.2002 και θεώρησε ο Προϊστάμενος της αυ¬ 
τής Υπηρεσίας Γεώργιος Βασ. Ηλιόπουλος, κατά την 
15.3.2002, αποτελείται από δύο (2) πινακίδες, είναι δε κλί¬ 
μακας 1:500. 

γ) Την περί αιγιαλού και παραλίας δικαστική και διοικη¬ 
τική νομολογία, καθ’ ην έκταση είναι γνωστές στην επι¬ 
τροπή. 

δ) Την σχετική εισήγηση του Τοπογράφου Μηχανικού 
Βλάχου Γεωργίου, προς τα μέλη της επιτροπής. 

ε) Τη μορφολογία της περιοχής, η οποία είναι βραχώ¬ 
δης με μέση κλίση 20% περίπου, απολήγουσα σε εντονό¬ 
τερα κεκλιμένη ακτή. 

στ) Το εύρος, της προ της υπό οριοχάραξη ακτής, ανοι¬ 
κτής θαλάσσης, η οποία επιτρέπει την ανάπτυξη μεγάλου 
κυματισμού, ιδιαιτέρως δε όταν πνέουν δυτικοί και νοτιο¬ 
δυτικοί άνεμοι. 

ζ) Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατάσταση, 
δεν εξυπηρετεί επαρκώς τους σκοπούς του άρθρου 1 
παρ. 2 του Ν. 2971/2001. 

η) Την από 25.2.2002 αίτηση των Αθανασίου και Μαρίας 
Τζώκα, προς την Κτηματική Υπηρεσία Ν. Μεσσηνίας, απο¬ 
φασίζει: 

Ιον. Τον επί του διαγράμματος καθορισμό της γραμμής 
του αιγιαλού, σύμφωνα με τις επί του εδάφους διαπιστώ¬ 
σεις της, με κόκκινη πολυγωνική γραμμή Α1, Α2, Α3, Α4, 
Α5, Α6, Α7, Α8, Α9 και Α10, δέκα (10) συνολικώς σημείων. 

2ον. Την δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8, 
Π9 και ΠΙΟ, δέκα (10) συνολικώς σημείων, εις τρόπον ώ¬ 
στε, να δημιουργείται, καθ’ όλο το μήκος της υπό καθορι¬ 
σμόν ακτής, ενιαίο εύρος ζώνης παραλίας δέκα (10) μέ¬ 
τρων. 

3ον. Δεν διαπιστώθηκε η ύπαρξη παλαιού αιγιαλού, 
σύμφωνα με τις προβλέψεις του άρθρου 5 παρ. 3 και του 
άρθρου 6 του Ν. 2971/2001, και της υπ’ αριθμόν 207/1994 
Γνωμοδότησης του Ν.Σ.Κ. 

Η Επιτροπή 

ΓΕΩΡΓΙΟΣ ΗΛΙΟΠΟΥΛΟΣ 
ΓΕΩΡΓΙΟΣ ΒΛΑΧΟΣ 
ΝΙΚΟΛΑΟΣ ΞΥΝΟΣ 
ΣΤΑΥΡΟΥΛΑ ΑΓΡΙΟΥ 
ΙΩΑΝΝΗΣ ΑΘΑΝΑΣΟΥΛΗΣ 

ΑΠΟΣΠΑΣΜΑ ΧΑΡΤΟΤ ΚΛΙΜΑΚΑΣ: 1:5000 

ΑΠΟΣΠΑΣΜΑ ΧΑΡΤΟΤ ΚΛΙΜΑΚΑΣ: 1:5000 

